   ابو ظهبي (ويب ڊيسڪ) گڏيل عرب عمارتن ۽ اسرائيل جي مختلف ادارن پاڻ ۾ هڪ گڏيل معاهدي تي صحيحون ڪري ڇڏيون آهن. ان جو مقصد فلمي صنعت جي پروڊڪشن ۽ ٽريننگ جي شعبن ۾ ويجهو سهڪار به هوندو ۽ علائقائي سطح تي گڏجي هڪ فلم فيسٽيول ڪرائڻ به. ان ڏس ۾ ابو ظهبي فلم ڪميشن، اسرائيل فلم فنڊ ۽ يروشلم فلم اينڊ ٽيلي ويزن اسڪول وچ ۾ معاهدو طئي ٿيو آهي، جنهن جي تصديق انهن ادارن سومر ڏينهن پنهنجي هڪ گڏيل بيان ۾ ڪئي. ان معاهدي تحت هڪ ساليانو علائقائي فلمي ميلو به ڪرايو ويندو، جيڪو هڪ سال ابو ظهبي ۽ هڪ سال اسرائيل ۾ ٿيندو.